Reinet – My stiefdogter lees ook nie so goed met begrip nie, so buiten vir die wiskunde wat sy geniet, sukkel sy soms. Ek verduidelik dit maar net vir haar. Dis belangrik dat kinders van kleins af genoeg lees.
Tina – My seun het op 16 sy GED® geskryf. Ek het geen formele Engels met hom gedoen nie. Hy hou baie van lees, so hy het baie Engelse boeke gelees. Dit was al Engels wat hy gedoen het, en hy het baie goed gevaar met die GED® eksamen. Hy het homself voorberei, via selfstudie, ek het nie tyd gehad om hom te help nie. Ek het hom net gesê dat as hy in Engels wil eksamen skryf sal hy moet begin Engels lees, en hy het losgetrek en dit gedoen.